stanford-oval/wikipedia huggingface dataset:
อย่าทำอย่างนี้ไม่ว่ากับใครเข้าใจไหม
การตอบรับ

เพลง อย่าทำอย่างนี้ไม่ว่ากับใคร...เข้าใจไหม ได้อันดับสูงสุด 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 มิถุนายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2554) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 13
95.5 เอฟเอ็ม เวอร์จิ้นฮิตซ์ ชาร์ตท็อป 40: 34
91.5 FM Hot Chart Top 20: 1
SIAM TOP 100 Year End Chart: 5
สรุปผล

ปี 2554 "เพลงที่เปิดมากที่สุดบนหน้าปัดวิทยุเมืองไทย" ปี 2011 "เพลงอย่าทำอย่างนี้ไม่ว่ากับใคร...เข้าใจไหม" เป็น 2 เพลงใน 26 เพลงที่เปิดมากที่สุดบนหน้าปัดวิทยุเมืองไทย จากการสรุปผลโดยคลื่น 94 EFM
ปี 2555 "เพลงไทยที่คนไทยชื่นชอบมากที่สุด เพราะและฮิตที่สุด" "เพลงอย่าทำอย่างนี้ไม่ว่ากับใคร...เข้าใจไหม"(อันดับ5) จาก 100 อันดับ "เพลงไทย" ที่คนไทยชอบมากที่สุด เพราะและฮิตที่สุดประจำปี 2554 โดย The[v]COUNTDOWN SIAM TOP 100 Year End Chart 2011
ปี 2555 "เพลงไทยสากลยอดนิยม ประจำปี 2011" เพลง "อย่าทำอย่างนี้ไม่ว่ากับใคร...เข้าใจไหม" เป็น 2 เพลงใน 20 เพลง ที่มีจำนวนครั้งที่เปิดมากที่สุด จากการเปิดจริงทาง 40 สถานีวิทยุใน กทมและปริมณฑล ปี 2011 โดย Intensive watch
รางวัล

ปี 2554 รางวัล "Music Chart Award for June 2011" สำหรับเพลงไทยสากล เพลง "อย่าทำอย่างนี้ไม่ว่ากับใคร...เข้าใจไหม" รับมอบรางวัลจาก Intensive Watch เมื่อวันที่ 25 พฤศจิกายน 2554
สมเด็จพระมหามุนีวงศ์ (สนั่น จนฺทปชฺโชโต)

| สมเด็จพระมหามุนีวงศ์ (สนั่น จนฺทปชฺโชโต)> ส่วนบุคคล |
| --- | --- |
เกิด: 8 กันยายน พ.ศ. 2451 (90 ปี 55 วัน ปี)
มรณภาพ: 2 พฤศจิกายน พ.ศ. 2541
นิกาย: ธรรมยุติกนิกาย
การศึกษา: นักธรรมชั้นเอก เปรียญธรรม 9 ประโยค
ตำแหน่งชั้นสูง
ที่อยู่: วัดนรนาถสุนทริการาม กรุงเทพมหานคร
อุปสมบท: พ.ศ. 2471
พรรษา: 71
ตำแหน่ง: เจ้าอาวาสวัดนรนาถสุนทริการาม
สมเด็จพระมหามุนีวงศ์ ฉายา จนฺทปชฺโชโต (นามเดิม: สนั่น สรรพสาร) เป็นสมเด็จพระราชาคณะฝ่ายธรรมยุติกนิกาย เคยดำรงตำแหน่งสำคัญ เช่น เจ้าอาวาสวัดนรนาถสุนทริการาม กรรมการมหาเถรสมาคม และเจ้าคณะภาค 8 และ 10 (ธรรมยุต)
ประวัติ > ชาติกำเนิด

สมเด็จพระมหามุนีวงศ์ มีนามเดิมว่า สนั่น สรรพสาร เกิดเมื่อวันอังคารที่ 8 กันยายน พ.ศ. 2451 ตรงกับวันขึ้น 13 ค่ำ เดือน 10 ปีวอก ภูมิลำเนาอยู่บ้านหนองบ่อ ตำบลหนองบ่อ อำเภอเมืองอุบลราชธานี จังหวัดอุบลราชธานี โยมบิดาเป็นกำนันตำบลหนองบ่อชื่อนายคำพ่วย โยมมารดาชื่อนางแอ้ม ตอนที่ท่านคลอด เกิดเหตุลมกรรโชกแรง และมีฟ้าแลบฟ้าร้องดังสนั่น กำนันคำพ่วยจึงตั้งชื่อบุตรคนที่ 6 นี้ว่าสนั่น ต่อมานางแก้ว พี่สาวของโยมมารดาได้รับท่านไปเลี้ยงดูเป็นบุตรบุญธรรมเพราะตนกับนายเคน สามีไม่มีบุตร ท่านจึงเรียกลุงกับป้าว่าพ่อแม่
ท่านมีอุปนิสัยน้อมไปทางเพศบรรพชิตมาตั้งแต่ยังเด็ก มักปรารถว่าอยากบวชเป็นสามเณร ชอบอยู่กับผู้ใหญ่มากกว่ากับเด็กในวัยเดียวกัน
ประวัติ > บรรพชา

ปี พ.ศ. 2460 ป้าแก้วได้ถึงแก่กรรมลง เด็กชายสนั่นจึงบวชเณรหน้าไฟอุทิศให้ป้า ณ วัดบูรพาพิสัย จังหวัดอุบลราชธานี โดยมีพระอธิการเคน คมฺภีรปญฺโญ เป็นพระอุปัชฌาย์ เมื่อบวชแล้วท่านพอใจในสมณเพศมาก มากจึงดำรงสมณเพศต่อมาโดยไม่ลาสิกขาบท เมื่ออยู่วัดบูรพาพิสัยได้ 4 ปี พระศาสนดิลก (เสน ชิตเสโน) ได้พาท่านมาอยู่วัดศรีทอง (ปัจจุบันคือวัดศรีอุบลรัตนาราม) และได้เรียนภาษาไทยและภาษาบาลีกับพระศรีธรรมวงศาจารย์ (ทองจันทร์ เกสโร)
ประวัติ > การศึกษาและอุปสมบท

พระศาสนดิลก (เสน ชิตเสโน) เห็นว่าสามเณรสนั่นมีความประพฤติดี มีความเพียร ความอดทน และใฝ่เรียน จึงได้ได้พาท่านมาฝากกับพระอุบาลีคุณูปมาจารย์ (จันทร์ สิริจนฺโท) วัดบรมนิวาสราชวรวิหาร ในปี พ.ศ. 2468 เพื่อเล่าเรียนพระปริยัติธรรม ถึง พ.ศ. 2471 ท่านจึงได้อุปสมบทเป็นพระภิกษุ ณ พระอุโบสถ วัดบรมนิวาส โดยมีพระครูศีลวรคุณ (อ่ำ ภทฺราวุโธ) เป็นพระอุปัชฌาย์ พระอมราภิรักขิต (ชัย ชิตมาโร) เป็นพระกรรมวาจาจารย์ ได้นามฉายาว่า จนฺทปชฺโชโต
ท่านศึกษาพระปริยัติธรรมจนสอบได้ตามลำดับดังนี้
พ.ศ. 2469 สอบได้นักธรรมชั้นตรี
พ.ศ. 2470 สอบได้นักธรรมชั้นโท
พ.ศ. 2471 สอบได้เปรียญธรรม 3 ประโยค
พ.ศ. 2472 สอบได้เปรียญธรรม 4 ประโยค
พ.ศ. 2473 สอบได้เปรียญธรรม 5 ประโยค
พ.ศ. 2474 สอบได้เปรียญธรรม 6 ประโยค
พ.ศ. 2475 สอบได้นักธรรมชั้นเอก
พ.ศ. 2480 สอบได้เปรียญธรรม 7 ประโยค
พ.ศ. 2484 สอบได้เปรียญธรรม 8 ประโยค
พ.ศ. 2486 สอบได้เปรียญธรรม 9 ประโยค
ตำแหน่ง

พ.ศ. 2486 สมาชิกสังฆสภา
พ.ศ. 2501 เจ้าอาวาสนรนาถสุนทริการาม
พ.ศ. 2510 เจ้าคณะภาค 8 และ 10(ธรรมยุต)
พ.ศ. 2512 กรรมการมหาเถรสมาคม
พ.ศ. 2520 เจ้าคณะภาค 8 (ธรรมยุต)
สมณศักดิ์

พ.ศ. 2489 เป็นพระราชาคณะชั้นสามัญที่ พระอมรเวที
พ.ศ. 2498 เป็นพระราชาคณะชั้นราชในราชทินนามเดิม
พ.ศ. 2501 เป็นพระราชาคณะชั้นเทพที่ พระเทพวราภรณ์ ธรรมนีติปกรณ์โกศล วิมลญาณนายก ตรีปิฎกคุณาลังการ ศาสนภารธุราทร ยติคณิสสร บวรสังฆารามคามวาสี
พ.ศ. 2506 เป็นพระราชาคณะชั้นธรรมที่ พระธรรมวราภรณ์ สุนทรอรรถสาทิส วิจิตรธรรมภาณี ตรีปิฎกคุณาลังการ ศาสนภารธุราทร ยติคณิสสร บวรสังฆาราม คามวาสี
พ.ศ. 2519 เป็นรองสมเด็จพระราชาคณะที่ พระพรหมมุนี ศรีวิสุทธิญาณนายก ตรีปิฎกคุณาลงกรณ์ ธรรมยุตติกคณิสสร บวรสังฆาราม คามวาสี
พ.ศ. 2532 เป็นสมเด็จพระราชาคณะที่ สมเด็จพระมหามุนีวงศ์ พิพัฒนพงศ์วิสุต พุทธพจนานุสิฐ วิจิตรธรรมานุศาสน์ปสาทกร สุนทรพิพิธธรรมจารี ตรีปิฎกบัณฑิต ธรรมยุติกคณิสสร บวรสังฆาราม คามวาสี อรัณยวาสี
มรณภาพ

สมเด็จพระมหามุนีวงศ์อาพาธด้วยโรคไตและโรคปอด ต่อมามีอาการรุนแรงขึ้น และมีโรคเบาหวานและหอบเกิดขึ้นแทรกซ้อน และถึงแก่มรณภาพด้วยโรคชรา ณ โรงพยาบาลวิชัยยุทธ เมื่อวันจันทร์ที่ 2 พฤศจิกายน พ.ศ. 2541 เวลา 13:40 น. สิริอายุได้ 90 ปี 55 วัน พรรษา 71 ตั้งศพบำเพ็ญกุศล ณ ตึกสามัคคีเนรมิตร วัดนรนาถสุนทริการาม ได้รับพระราชทานโกศไม้สิบสองบรรจุศพ รับศพไว้ในพระบรมราชานุเคราะห์โดยตลอด และมีพระพิธีธรรมสวดพระอภิธรรมเวลากลางคืนกำหนด 7 คืน
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (ขณะดำรงพระยศเป็นสยามมกุฎราชกุมาร) เสด็จฯ แทนพระองค์ไปพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันจันทร์ที่ 7 มิถุนายน พ.ศ. 2542 เวลา 17:30 น.
สุดใจ เหล่าสุนทร

| ศาสตราจารย์สุดใจ เหล่าสุนทร ป> ช., ป.ม., ต.จ.ว. |
| --- | --- |


ผู้อำนวยการโรงเรียนมัธยมวัดเบญจมบพิตร
ดำรงตำแหน่ง พ.ศ. 2491 – พ.ศ. 2493
ก่อนหน้า: พร ทองพูนศักดิ์
ถัดไป: รนเดช เดชกุญชร
อธิการวิทยาลัยวิชาการศึกษา
ดำรงตำแหน่ง พ.ศ. 2512 – พ.ศ. 2517
ก่อนหน้า: ศาสตราจารย์ ดร.หม่อมหลวงปิ่น มาลากุล
ถัดไป: ยกฐานะเป็นอธิการบดี
อธิการบดีมหาวิทยาลัยศรีนครินทรวิโรฒ
ดำรงตำแหน่ง พ.ศ. 2517 – พ.ศ. 2521
ก่อนหน้า: ประเดิมตำแหน่ง
ถัดไป: ศาสตราจารย์ ดร.นิพนธ์ ศศิธร
 
ข้อมูลส่วนบุคคล
เกิด: 23 กุมภาพันธ์ พ.ศ. 2458 อำเภอบางรัก จังหวัดพระนคร มณฑลกรุงเทพ ประเทศสยาม
เสียชีวิต: 9 มกราคม พ.ศ. 2525 (66 ปี)
คู่สมรส: ดร. มาเรีย มาชา

ศาสตราจารย์ สุดใจ เหล่าสุนทร อดีตอธิการวิทยาลัยวิชาการศึกษา และอธิการบดีมหาวิทยาลัยศรีนครินทรวิโรฒคนแรก และอดีตผู้อำนวยการโรงเรียนมัธยมวัดเบญจมบพิตร
การสมรสและครอบครัว

ศาสตราจารย์ สุดใจ เหล่าสุนทร หรือ ศาสตราจารย์ ดร.สุดใจ เหล่าสุนทร ได้สมรสกับ ผู้ช่วยศาสตราจารย์ ดร.มาเรีย เหล่าสุนทร 
มีบุตร-ธิดาด้วยกันทั้งหมด 3 คน คือ
นางสาวมาลินี เหล่าสุนทร
นายสมชัย เหล่าสุนทร
นายสมชาติ เหล่าสุนทร
ตำแหน่ง

อธิการวิทยาลัยวิชาการศึกษา
2 มกราคม พ.ศ. 2512 - 28 มิถุนายน พ.ศ. 2517
อธิการบดีมหาวิทยาลัยศรีนครินทรวิโรฒ
29 มิถุนายน พ.ศ. 2517 - 25 มกราคม พ.ศ. 2522
พุทธศักราช 2516 ก่อนหน้าเหตุการณ์ 14 ตุลาคม 2516 ในช่วงเวลาที่ ศาสตราจารย์ ดร.สุดใจ เหล่าสุนทร ดำรงตำแหน่งอธิการบดีวิทยาลัยวิชาการศึกษา คณาจารย์ นิสิต และข้าราชการ ได้ร่วมกันเรียกร้องต่อรัฐบาลให้ปรับฐานะวิทยาลัยวิชาการศึกษาเป็นมหาวิทยาลัย และย้ายสังกัดจากกระทรวงศึกษาธิการไปขึ้นกับทบวงมหาวิทยาลัย ท่ามกลางการปกครองที่เข้มงวดรุนแรงของรัฐบาลทหารในขณะนั้น เพื่อความคล่องตัวในการพัฒนาโครงสร้าง การบริหาร และการเรียนการสอนที่จำกัด ไปสู่การเป็นมหาวิทยาลัยและการขยายตัวที่มีความหลากหลายวิชาชีพ ท้ายที่สุดมหาวิทยาลัยศรีนครินทรวิโรฒ “มหาวิทยาลัยที่เจริญเป็นศรีสง่าแก่มหานคร” ก็ได้รับการสถาปนาขึ้นในปีถัดมา (29 มิถุนายน 2517) โดยมี ศาสตราจารย์ ดร.สุดใจ เหล่าสุนทร เป็นอธิการบดี (พุทธศักราช 2512 – 2521)
ผู้อำนวยการโรงเรียนมัธยมวัดเบญจมบพิตร
อาจารย์ใหญ่โรงเรียนมัธยมวัดเบญจมบพิตร คนที่20  ระหว่าง พ.ศ. 2491 - พ.ศ. 2493
ผลงาน

ณ วันที่ 28 มิถุนายน พ.ศ. 2517 ได้มีประกาศใช้พระราชบัญญัติมหาวิทยาลัยศรีนครินทรวิโรฒ พ.ศ. 2517 ในราชกิจจานุเบกษา เล่มที่ 91 ตอนที่ 112 ดังนั้น ในวันที่ 29 มิถุนายน 2517 โดยรวมวิทยาลัยเขตทั้งหมดเป็นมหาวิทยาลัยศรีนครินทรวิโรฒ แล้วโอนไปสังกัดทบวงมหาวิทยาลัย และเรียกชื่อมหาวิทยาลัยและชื่อวิทยาเขตตามสถานที่ตั้งของวิทยาเขตต่อท้าย ยกเว้นวิทยาเขตพระนครให้เปลี่ยนเป็นมหาวิทยาลัยศรีนครินทรวิโรฒ บางเขน
ก่อนที่จะได้รับการยกฐานะเป็นมหาวิทยาลัยได้นั้น ทางวิทยาลัยวิชาการศึกษาได้เริ่มมีการเคลื่อนไหวมาตั้งแต่ปี พ.ศ. 2512 ทั้งนี้ เมื่อครั้งที่ศาสตราจารย์ ดร. สุดใจ เหล่าสุนทร เข้าดำรงตำแหน่งอธิการวิทยาลัยวิชาการศึกษา และเห็นว่าการบริหารงานของวิทยาลัยนั้นขาดความคล่องตัวอยู่มาก เนื่องด้วยข้อจำกัดหลายประการอันจะเป็นปัญหาระยะยาวในการขยายผลด้านการศึกษาในอนาคตต่อไป ท่านจึงได้ร่างพระราชบัญญัติเพื่อขอยกฐานะเป็นมหาวิทยาลัยต่อสภาวิทยาลัยวิชาการศึกษา โดยในระหว่างนั้น ศาสตราจารย์ ดร. สุดใจ เหล่าสุนทร ได้ออกเอกสารที่ช่วงนั้นเรียกว่า ‘เอกสารปกขาว’ เพื่อชี้แจงหลักการและเหตุผลดังกล่าวแก่ผู้ที่สนใจรับทราบ โดยคำปรารภของเอกสารชิ้นนี้ ได้กล่าวว่า
"…เมื่อข้าพเจ้าได้รับตำแหน่งอธิการวิทยาลัยวิชาการศึกษาเมื่อเดือนมกราคม 2512 ได้พบว่าการดำเนินงานของวิทยาลัยวิชาการศึกษาไม่มีความคล่องตัวเป็นอันมาก จึงได้ร่างพ.ร.บ. ยกฐานะวิทยาลัยเป็นมหาวิทยาลัยเสนอต่อประธานสภาวิทยาลัยวิชาการศึกษา เมื่อวันที่ 18 กรกฎาคม 2512 และรอรับฟังพิจารณาอยู่ 1 ปีเต็ม จนถึงเมื่อวันที่ 28 กรกฎาคม 2512 จึงได้เสนอร่าง พ.ร.บ. นี้ต่อประธานสภาวิทยาลัยวิชาการอีกครั้งหนึ่ง และเสนอให้เลขาธิการสภาการศึกษาแห่งชาติ เพื่อพิจารณาอีกทางหนึ่ง 

อาจจะเป็นเพราะวิทยาลัยวิชาการศึกษาเป็น ‘วิทยาลัย’ ในความหมายของความเข้าใจของบุคคลทั่วไปว่า ไม่ใช่สถานศึกษาชั้นปริญญาในระดับมหาวิทยาลัย ดังที่วิทยาลัยวิชาการศึกษาได้ดำเนินงานอยู่จริง จึงเห็นสมควรที่จะออกเอกสารฉบับนี้ เพื่อสร้างความเข้าใจให้แก่บุคคลที่สนใจในการศึกษาขั้น ‘มหาวิทยาลัย’…”
วันสุดใจ เหล่าสุนทร

วันที่ 29 มิถุนายน 2517  เป็นวันยกฐานะวิทยาลัย วิชาการศึกษา เป็นมหาวิทยาลัยศรีนครินทรวิโรฒ ตามราชบัญญัติมหาวิทยาลัยศรีนครินทรวิโรฒ 2517 ประกาศในราชกิจจานุเบกษา เล่มที่ 91 ตอนที่ 112 และมีผลใช้บังคับตั้งแต่ วันที่ 29 มิถุนายน 2517 มหาวิทยาลัยจึงถือเอา วันที่ 29 มิถุนายน เป็นวันยกฐานะวิทยาลัยวิชาการศึกษา เป็นมหาวิทยาลัย ศรีนครินทรวิโรฒ   ผู้ที่มีบทบาทสำคัญในการยกฐานะวิทยาลัยวิชาการศึกษาเป็นมหาวิทยาลัย ศรีนครินทรวิโรฒ คือ ศาสตราจารย์ ดร.สุดใจ เหล่าสุนทร และเพื่อเป็นเกียรติแก่ ศาสตราจารย์ ดร.สุดใจ เหล่าสุนทร จึงเรียกวันที่ 29 มิถุนายน เป็น วันสุดใจ เหล่าสุนทร
เครื่องราชอิสริยาภรณ์

พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2514 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2504 –  เหรียญจักรพรรดิมาลา (ร.จ.พ.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
อลิซาเบธ ราชินีบัลลังก์เลือด

| อลิซาเบธ ราชินีบัลลังก์เลือด |
| --- | --- |

กำกับ: เชคการ์ คาปูร์
นักแสดงนำ: เคต แบลนเชตต์ โจเซฟ ไฟนส์ เจฟฟรีย์ รัช คริสโตเฟอร์ แอคเคลสตัน ริชาร์ด แอทเทนบอรอจ เอริก ก็องโตนา (นักแสดงรับเชิญ)
ผู้จัดจำหน่าย: สหมงคลฟิล์ม (ในประเทศไทย)
วันฉาย:  6 พฤศจิกายน ค.ศ. 1998 12 มีนาคม พ.ศ. 2542
ความยาว: 124 นาที
ประเทศ:  สหราชอาณาจักร
ภาษา: อังกฤษ ฝรั่งเศส ลาติน
ก่อนหน้านี้: ไม่มี
ต่อจากนี้: Elizabeth : The Golden Age (ค.ศ. 2007)
ข้อมูลจาก IMDb
ข้อมูลจากสยามโซน
อลิซาเบธ ราชินีบัลลังก์เลือด ชื่อภาษาไทยของภาพยนตร์เรื่อง Elizabeth นำแสดงโดยเคต แบลนเชตต์, โจเซฟ ไฟนส์, เจฟฟรีย์ รัช, คริสโตเฟอร์ แอคเคลสตัน ร่วมด้วย ริชาร์ด แอทเทนบอรอจ และเอริก ก็องโตนา (นักแสดงรับเชิญ) กำกับการแสดงโดย เชคการ์ คาปูร์
เนื้อเรื่อง

เจ้าหญิงอลิซาเบธ (เคต แบลนเชตต์) เจ้าหญิงนอกสมรส พระราชธิดาของพระเจ้าเฮนรีที่ 8 แห่งอังกฤษ กับแอนน์ บุลิน พระราชินีแห่งอังกฤษ ซึ่งไม่ได้การยอมรับให้อยู่ราชสมบัติ จนกระทั่งสมเด็จพระราชินีนาถแมรีที่ 1 หรือ แมรีผู้กระหายเลือด (Bloody Mary)  พระเชษฐภคินีต่างพระมารดาได้สวรรคตลง พระนางจึงได้ขึ้นครองราชย์ ท่ามกลางความขัดแย้งต่าง ๆ มากมายทั้งการเมืองและการศาสนา บรรดาอำมาตย์ ขุนนางต่างแตกแยกกัน โดยเฉพาะทอมัส ฮาวเวิร์ด ที่ 4, ดยุก แห่งนอร์ฟอล์ก (คริสโตเฟอร์ แอคเคลสตัน) แสดงการต่อต้านพระนางอย่างชัดเจนที่สุด แต่พระนางก็ได้วิลเลียม เซซิลที่ 1, บารอน เบิร์กลีย์ (ริชาร์ด แอทเทนบอรอจ) คอยให้การสนับสนุน
เมื่อพระนางขึ้นครองราชย์ มีราชทูตจากนานาประเทศมากมายเดินทางเจริญสัมพันธไมตรี ด้วยหวังว่าพระนางจะอภิเษกสมรสกับเชื้อพระวงศ์ในราชวงศ์ของตน แต่พระนางมีชายคนรักอยู่แล้ว เป็นขุนนางชื่อรอเบิร์ต ดัดลีย์ที่ 1 เอิร์ลแห่งเลสเตอร์ (โจเซฟ ไฟนส์) แต่ด้วยหน้าที่และบรรดาศักดิ์ พระนางไม่อาจจะรักกับเขาได้อย่างเปิดเผย ก่อนที่ในเวลาต่อมาจะมีการวางลอบปลงพระชนม์ด้วยวิธีการวางยา และเหล่าผู้ที่ภักดีต้องบุกจับเหล่าคนที่คิดร้ายสังหารทิ้ง
เหตุการณ์ต่าง ๆ เหล่านี้ทำให้ อลิซาเบธ เจ้าหญิงผู้ไร้เดียงสาเข้มแข็งขึ้นมาในฐานะพระราชินีแห่งอังกฤษ และพระนางก็ไม่รับรักจากชายคนไหนอีกเลย ไม่ได้อภิเษกสมรสตลอดทั้งพระชนชีพ จนได้ฉายาว่า ราชินีผู้ทรงพรหมจรรย์ (The Virgin Queen) และต่อมาพระนางได้กลายเป็นสมเด็จพระราชินีที่ยิ่งใหญ่ แผ่อาณาเขตจักรวรรดิอังกฤษให้กว้างไกลออกไป
เบื้องหลังและคำวิจารณ์

Elizabeth เป็นภาพยนตร์จากสหราชอาณาจักร กำกับการแสดงโดย เชคการ์ คาปูร์ ผู้กำกับชาวอินเดีย เป็นเรื่องราวพระราชประวัติของ  สมเด็จพระราชินีนาถอลิซาเบธที่ 1 แห่งอังกฤษ สมเด็จพระราชินีผู้ยิ่งใหญ่แห่งจักรวรรดิอังกฤษ นำแสดงนำ โดย เคต แบลนเชตต์ นักแสดงหญิงชาวออสเตรเลีย ร่วมด้วยนักแสดงยอดฝีมือชาวอังกฤษต่าง ๆ อีกมา
เมื่อเข้าฉาย ภาพยนตร์ได้รับเสียงวิจารณ์ว่า ดำเนินเรื่องได้อย่างเข้มข้นเหมือนกับ The Godfather ของ ฟรานซิส ฟอร์ด คอปโปล่า แสดงให้เห็นถึงความละโมบและกิเลสตัณหาของมนุษย์ รวมทั้งยังแสดงให้เป็นถึงราชประเพณีเก่า ๆ ของอังกฤษอีกด้วย ที่หาดูได้ไม่ง่ายนักในปัจจุบัน
ภาพยนตร์มีชื่อเข้าชิงรางวัลออสการ์ ประจำปี ค.ศ. 1998  ถึง 7 รางวัล ประกอบไปด้วย ภาพยนตร์ยอดเยี่ยม, ดารานำหญิงยอดเยี่ยม, กำกับศิลป์ยอดเยี่ยม, กำกับภาพยอดเยี่ยม, ออกแบบเครื่องแต่งกายยอดเยี่ยม, แต่งหน้ายอดเยี่ยม และดนตรีประกอบยอดเยี่ยม แต่สามารถคว้าไปได้เพียงรางวัลเดียวเท่านั้น คือ แต่งหน้ายอดเยี่ยม
และมีภาคต่อมา คือ Elizabeth: The Golden Age ในปี ค.ศ. 2007 นำแสดงโดยเคต แบลนเชตต์ และเชคการ์ คาปูร์ ยังเป็นผู้กำกับเช่นเคย
สโมสรฟุตบอลมุกดาหาร ไชยยืนยง

สโมสรฟุตบอลมุกดาหาร ไชยยืนยง เป็นสโมสรฟุตบอลอาชีพในประเทศไทยโดยเป็นทีมจากจังหวัดมุกดาหาร ปัจจุบันเล่นใน ไทยแลนด์ อเมเจอร์ลีก
ประวัติสโมสร

แรกเริ่มเกิดจากนโยบายทางด้านกีฬาของประเทศไทย ที่ต้องการให้ประชาชนมีส่วนร่วมในด้านการกีฬา และพัฒนาวงการฟุตบอลอาชีพของไทย ซึ่งจังหวัดมุกดาหารได้เริ่มก่อตั้งทีมสโมสรฟุตบอลเป็นของตัวเอง ลงทะเบียนกับสมาคมฟุตบอลแห่งประเทศไทย ในพระบรมราชูปถัมภ์ ในชื่อเริ่มแรกว่า สโมสรฟุตบอลจังหวัดมุกดาหาร ต่อมาได้มีการร่วมมือด้านกีฬากับแขวงสุวรรณเขต ประเทศลาว จึงได้เปลี่ยนชื่อเป็น สโมสรฟุตบอลมุกดาหาร-สะหวันนะเขต (Mukdahan-Savannakhet Football Club) โดยมีฉายาในขณะนั้นว่า แก้วมุกดา (The Perfume Flower Trees) ซึ่งเป็นต้นไม้ชนิดหนึ่ง และชื่อมีความคล้องจองกับสถานที่ท่องเที่ยวที่เป็นสัญลักษณ์ยุคใหม่ของจังหวัดคือ หอแก้วมุกดาหารหรือหอแก้วมุกดาหารเฉลิมพระเกียรติกาญจนาภิเษก คือ หอสังเกตการณ์ที่มีความสูง 65.50 เมตร สร้างขึ้นใน พ.ศ. 2539 ในพระราชพิธีฉลองสิริราชสมบัติในพระบาทสมเด็จพระเจ้าอยู่หัวภูมิพลอดุลยเดชมหาราช รัชกาลที่ 9 ครบ 50 ปี) ทีมสโมสรฟุตบอลมุกดาหาร-สะหวันนะเขตมีการเปลี่ยนโลโก้สัญลักษณ์ จากสัญลักษณ์หลักที่เป็นรูปหอแก้วมุกดาหาร เป็นรูปสัญลักษณ์ของ พญานาค ซึ่งเป็นตำนานตามความเชื่อท้องถิ่นของจังหวัด
ต่อมาเมื่อปี พ.ศ. 2553 สโมสรฟุตบอลมุกดาหาร-สะหวันนะเขต ได้มีการเปลี่ยนแปลงโครงสร้างการบริหารและมีการเปลี่ยนแปลงชื่อสโมสรเป็น สโมสรฟุตบอลมุกดาหาร ซิตี้ ครั้งนี้มีการร่วมมือกัน ระหว่างภาคส่วนมากขึ้น โดยภาคส่วนราชการและกลุ่มนักธุรกิจผู้รักกีฬาฟุตบอลชาวมุกดาหาร และได้รับอนุมัติแผนงานดำเนินงาน ซึ่งรับรองโดยท่านผู้ว่าราชการจังหวัดมุกดาหารในขณะนั้น คือ นายชาญวิทย์ วสยางกูร โดยนโยบายหลักของทีม คือ ต้องการให้ประชาชนชาวมุกดาหาร และเยาวชนในจังหวัดมุกดาหาร หันมาสนใจการแข่งขันกีฬาฟุตบอล ใช้เวลาว่างทำกิจกรรมกับครอบครัวในวันสุดสัปดาห์ และห่างไกลยาเสพติด นอกจากนั้นแล้ว ยังมีส่วนช่วยในการเสริมความสัมพันธ์ในด้านการกีฬา ระหว่าง เมืองคู่แฝดของจังหวัดมุกดาหาร คือ แขวงสุวรรณเขต ประเทศลาว ในขณะนั้นทีมมุกดาหาร ซิตี้ ได้มีโควต้านักกีฬาที่เป็น ชาวสุวรรณเขต รวมอยู่ในโควตานักกีฬาต่างชาติอีกด้วย รวมไปถึงแผนการใช้สนามเมืองสุวรรณเขตเป็นสนามเหย้าในบางนัด เพื่อสร้างความสัมพันธ์อันดีระหว่างกันกับกับทีมงานของมุกดาหาร ซิตี้ ภาคจังหวัดและแขวงสุวรรณเขต (เมืองไกสอน พมวิหาน)
ในขณะนั้นทีมมุกดาหารซิตี้ บริหารงานโดยประธานสโมสร พล.ต.ต. พิสัณห์ อาวีกร วรเทพนิตินันท์ ส่วนทีมนักกีฬาและสตาฟโค้ชบรการงานโดย ผู้จัดการทีม นายราชัน โภคสวัสดิ์ และหัวหน้าทีมผู้ฝึกสอน อ.วิลาศ ทิพรส มีความเชื่อว่าการบริหารงานอย่างมืออาชีพ และการทำทีมจากผู้มีประสบการณ์ จะสามารถนำทีมมุกดาหารซิตี้ ขึ้นสู่ Top 10 ของลีกภูมิภาคได้ ซึ่งต่อมาเมื่อผ่านไป 5 ฤดูกาล เป้าหมายดังกล่าวก็ยังไม่ประสบความสำเร็จเท่าที่ควร
สโมสรฟุตบอลมุกดาหาร ซิตี้ ได้มีการปรับเปลี่ยนโครงสร้างครั้งใหม่และเปลี่ยนชื่อสโมสรอีกครั้งเป็น สโมสรฟุตบอลมุกดาหาร ลำโขง มีประธานสโมสรท่านปัจจุบันคือ พล.ท.จิรศักดิ์ บุตรเนียร ผู้จัดการทีมคือ นายสุธี บัวสด (สมาชิกสภาจังหวัด) ผู้ฝึกสอนหลัก คือ นายศรีนคร บุตรโคตร
เมื่อวันที่ 20 พฤศจิกายน 2559 ได้ทำการคัดเลือกนักเตะเข้าสู่ทีม หลังจากหยุดพักการแข่งขันเมื่อจบฤดูกาล 2016 ซึ่งมีนักเตะจากต่างชาติทั้ง ญี่ปุน เกาหลี รวมถึงนักเตะผิวสี นักเตะมุกดาหาร ลำโขง บางส่วน และนักเตะจังหวัดใกล้เคียง ต่างเข้าร่วมในการคัดตัว ในครั้งนี้เกือบ 100 คน โดยได้กลุ่มนายทุนภาคตะวันออก มาเทคโอเวอร์ทำทีมแทนในนาม มุกดาหาร ไชยยืนยง หรือบึกพิฆาต
ผู้เล่น > ก่อนปี พ.ศ. 2558

ชุด ลีกภูมิภาค ดิวิชั่น 2 (ข้อมูลค้นพบเฉพาะปี พ.ศ. 2554)

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > พ.ศ. 2558 - ปัจจุบัน

ชุด ลีกภูมิภาค ดิวิชั่น 2 2558

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

เว็บไซต์หลักอย่างเป็นทางการของสโมสรมุกดาหารซิตี้ เก็บถาวร 2012-03-23 ที่ เวย์แบ็กแมชชีน
[ลิงก์เสีย]
เก็บถาวร 2016-03-04 ที่ เวย์แบ็กแมชชีน
ส้มตำ (เพลงพระราชนิพนธ์)

สำหรับความหมายอื่น ดูที่ ส้มตำ (แก้ความกำกวม)
เพลงพระราชนิพนธ์ ส้มตำ เป็นเพลงลูกทุ่ง เพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  บรรเลงครั้งแรกโดยวง อ.ส. วันศุกร์ โดยทรงขับร้องด้วยพระองค์เอง
ต่อมามีผู้ขอพระราชทานนำเพลงนี้ไปประกอบภาพยนตร์ เรื่อง ส้มตำ (พ.ศ. 2516 และ 2551) ขับร้องโดยบุปผา สายชล และนำไปขับร้องโดยพุ่มพวง ดวงจันทร์ ในงาน กึ่งศตวรรษเพลงลูกทุ่งไทย เมื่อวันที่ 7 กรกฎาคม พ.ศ. 2534 และขับร้องบันทึกเสียงโดยสุนารี ราชสีมา
ส้มผด

| ส้มผด |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Anacardiaceae
สกุล:: Rhus
สปีชีส์:: R.  chinensis
ชื่อทวินาม
Rhus chinensis Mill.

ชื่อพ้อง
 Rhus javanica auct.  Rhus semialata Murray
ส้มผด หรือ "มะผด" ชื่อวิทยาศาสตร์:  Rhus chinensis วงศ์ Anacardiaceae ภาษากะเหรี่ยงเรียกเส่ฉี่สะ เป็นไม้ยืนต้น เปลือกลำต้นสีน้ำตาลแดง กิ่งอ่อนและก้านใบมีขนสีน้ำตาลปกคลุม ใบประกอบ โคนก้านใบประกอบมีปีก หลังใบและท้องใบมีขนสีขาว ดอกช่อ ก้านช่อดอกมีขนปกคลุม มีกาบรองรับ ดอกย่อยเป็นดอกสมบูรณ์เพศ ขนาดเล็ก กลีบเลี้ยงมีขน กลีบดอกสีขาว เกสรตัวผู้ 5 อันเรียงตรงข้ามกับกลีบดอก อับเรณูสีเหลือง ผลแบบเมล็ดเดียว ขนาดเล็ก  สุกแล้วเป็นสีแดง เมล็ดค่อนข้างกลม ชาวกะเหรี่ยงใช้ผลแห้งทำเครื่องดื่ม ผลแช่น้ำใช้ทามือและเท้าที่แตก ยอดอ่อนและช่อดอกนำมายำ  ชาวขมุ ชาวลัวะและชาวถิ่น นำผลสดที่มีรสเปรี้ยวใส่แกง
ส่วน โกฐกักกราจีน นั้นจะเป็นเครื่องยาที่ได้มาจากปุ่มหูดของพืชชนิดนี้ ที่เกิดขึ้นจากการที่มีแมลงมาเจาะกิ่งอ่อน แล้วพืชชนิดนี้จะสร้างปุ่มหูดขึ้นมา ภาษาจีนกลางเรียกเครื่องยานี้ว่า อู่เป้ยจื่อ (五倍子) หรือเรียกในภาษาจีนแต้จิ๋วว่า โหงวปวยจื่อ และชื่อสามัญว่า chinese gall โดยจะมักนิยมใช้แก้ไอขับเสมหะ แก้ท้องเสีย รักษาอาการริดสีดวงทวาร
ใบ
ดอก
ผล
มาสค์ไรเดอร์ไกมุ

มาสค์ไรเดอร์ไกมุ (ญี่ปุ่น: 仮面ライダーガイム; โรมาจิ: Kamen Raidā Gaimu) เป็นชื่อของภาพยนตร์ญี่ปุ่นแนวโทคุซัทสึ ในซีรีส์มาสค์ไรเดอร์ ประจำปี 2013 เป็นลำดับที่ 24 ผลิตโดย โตเอะ คัมปะนี และ อิชิโนะโมะริ โปรดักชั่นส์ ฉายทุกวันอาทิตย์เวลา 8:00 - 8:30 น. ทางทีวีอาซาฮิ ในช่วง ซูเปอร์ฮีโร่ ไทม์ ออกอากาศครั้งแรกเมื่อวันที่ 6 ตุลาคม ค.ศ. 2013 และสิ้นสุดการออกอากาศเมื่อวันที่ 28 กันยายน ค.ศ. 2014 มีจำนวนตอนทั้งหมด 47 ตอน
เนื้อเรื่อง

ณ เมืองหลวงแห่งเศรษฐกิจเมืองใหม่ "ซาวาเมะ" ยังมีกลุ่มวัยรุ่นที่รักในการเต้นสตรีทแดนซ์อยู่ และกลุ่มวัยรุ่นเหล่านั้น ก็กำลังฮิตเกมอัญเชิญสัตว์ขนาดเล็ก "อินเวส" ด้วยอุปกรณ์ที่ชื่อว่า "ล็อกซี้ด" มาสู้กันอยู่ และระหว่างที่เปิดเกมนั้นเองประตูแห่งโลกต่างมิติจะเปิดออกมา และประตูนั้นเองก็เป็นสิ่งที่เชื้อเชิญตัวอันตรายเข้าสู้โลกเพื่อเข้าจู่โจมมนุษย์
มาสค์ไรเดอร์ > เข็มขัดแปลงร่าง

ไรเดอร์สไตล์ญี่ปุ่น เสียงประกาศจะเป็นเสียงแตรหอยสังข์แตรดนครีคล้ายกับเสียงส่งสารการรบ
ไรเดอร์สไตล์ตะวันตก เสียงประกาศจะเป็นเสียงแตรกังวาลดนตรีคล้ายกับขบวนพาเหรด
ไรเดอร์สไตล์จีน เสียงประกาศจะเป็นเสียงฆ้องและดนตรีคล้ายกับการรำเคนโป
ไรเดอร์สไตล์โมเดิร์น เสียงประกาศจะเป็นเสียงลีดกีตาร์ดนตรีคล้ายการเปิดตัวนักมวยปล้ำ
มาสค์ไรเดอร์ > มาสค์ไรเดอร์ไกมุ

ร่างแปลงของคาสึราบะ โคตะ ที่แปลงร่างด้วยเซ็นโกคุไดรเวอร์
มาสค์ไรเดอร์ > มาสค์ไรเดอร์ไกมุ > บานาน่าอาร์มส (ไกมุ)

ร่างที่ใช้ บานาน่าล็อกซี้ด ของมาสค์ไรเดอร์บารอน ในการแปลงร่าง เป็นการยืมใช้จากไคโตะเพื่อต่อสู้ร่วมกับไคโตะ
มาสค์ไรเดอร์ > มาสค์ไรเดอร์บารอน

ร่างแปลงของคุมง ไคโตะ ลักษณะพื้นฐานมาจากนักรบอัศวินยุโรป
มาสค์ไรเดอร์ > มาสค์ไรเดอร์บารอน > ซุยกะอาร์มส (บารอน)

ร่างที่ใช้ ซุยกะล็อกซี้ด ในการแปลงร่าง ได้มาจากโคตะ เพื่อจัดการเหล่าคุโรคาเงะทรูปเปอร์และมาสค์ไรเดอร์ซีกูร์ด
มาสค์ไรเดอร์ > มาสค์ไรเดอร์บารอน > เลมอนเอเนอร์จีอาร์มส (บารอน)

ร่างที่ใช้ เจเนซิสไดร์เวอร์ร่วมกับเลมอนเอเนอร์จีล็อกซี้ด ในการแปลงร่าง มีจุดแตกต่างกันคือสัญลักษณ์บน ลีมอสเอเนอร์จีลังก์ เป็นลายบารอน ซึ่งร่างนี้ก็สามารถเปลี่ยนจากร่างหลักของบารอนได้ถ้าตอนเป็นบารอนแล้วรีบถอดเปลี่ยนเซ็นโกคุไดรเวอร์ เป็นเจเนซิสไดรเวอร์
มาสค์ไรเดอร์ > มาสค์ไรเดอร์ซันเงสึ

ร่างแปลงของคุเรชิมะ ทาคาโทระ
มาสค์ไรเดอร์ > มาสค์ไรเดอร์ริวเก็น

ร่างแปลงของ คุเรชิมะ มิทสึซาเนะ โดยชื่อริวเก็นมาจากการตั้งชื่อของ DJ ซาการะ ซึ่งมาจากท่าไม้ตายที่มีลักษณะคล้ายลมหายใจมังกร
มาสค์ไรเดอร์ > มาสค์ไรเดอร์ริวเก็น > มาสค์ไรเดอร์ริวเก็น โยมิ

ร่างแปลงของ คุเรชิมะ มิทสึซาเนะ ที่ใช้โยโมทสึเฮกุริล็อกซี้ด เป็นร่างเพิ่มพลัง แต่เมื่อใช้ร่างนี้ จะโดนสูบพลังชีวิตไป ยิ่งถ้าใช้มากเกินไป ก็จะเสียชีวิต มีความสามารถพิเศษในการเรียกใช้อาร์มสเวพอนของอาร์มเมิร์ดไรเดอร์ได้แต่แค่ บุโดริวโฮกับกีวีเงคิริน และสามารถใช้อาวุธของโอเวอร์ลอร์ดอินเวสได้
มาสค์ไรเดอร์ > มาสค์ไรเดอร์กริดอน

ร่างแปลงของโจโนะอุจิ ฮิเดยาสุที่แปลงร่างด้วยดงกุริล็อกซี้ดร่วมกับเซ็นโกคุไดร์เวอร์ในการแปลงร่าง โดยชื่อกริดอนเป็นชื่อที่ฮาเสะตั้งแต่โจโนะอุจิไม่ชอบ แต่พอเวลานานไปเริ่มที่จะยอมรับชื่อนี้หลังจากถูกเผยชื่อไปแล้ว ในช่วงแรกมักจะสู้ร่วมมือกับมาสค์ไรเดอร์คุโรคาเงะแต่มักจะแพ้เพราะพลังในการต่อสู้ต่ำมาก จนกระทั่งโอเรนหรือมาสค์ไรเดอร์บราโว่เข้ามาก็เริ่มที่จะถูกฝึกฝนทำให้มีพลังในการต่อสู้ที่ทัดเทียมเท่ากับไกมุ
มาสค์ไรเดอร์ > มาสค์ไรเดอร์บราโว่

ร่างแปลงของโอเรน ปิแอร์ อัลฟองโซ ที่ใช้ดูเรียนล็อกซี้ด ร่วมกับ เซ็นโกคุไดรเวอร์ ในการแปลงร่าง มีลักษณะเด่นคือตัวเกราะมีหนามรอบๆ ตัว
เดิมผู้แปลงร่างคือโซโนมุระหัวหน้าทีมเรดฮ็อตแต่ถูกโอเรนริบไปเนื่องจากโซโนมุระและลูกทีมไปก่อกวนลูกค้าในร้านแชงมอง จึงถูกโอเรนทำร้ายจนต้องยอมมอบเซนโกคุไดรเวอร์กับดุเรียนล็อกซี้ดเพื่อหลบหนี
มาสค์ไรเดอร์ > พลังต่างๆ ของอิกดราชิล > ซุยกะอาร์มสไร้คนขับ

ซุยกะอาร์มสรูปแบบไร้คนขับ ทำหน้าที่คุ้มกันอิกดราชิลทาวเวอร์
มาสค์ไรเดอร์ > พลังต่างๆ ของอิกดราชิล > คุโรคาเงะทรูเปอร์

คุโรคาเงะทรูเปอร์ (黒影トルーパー) เป็น คุโรคาเงะอีกแบบหนึ่งที่แปลงร่างโดยกลุ่มสมาชิกทีมสำรวจป่าเฮลไฮม์ของอิกดราชิล โดยใช้มัทสึโบคคุริล็อกซี้ดในการแปลงร่างร่วมกับเซ็นโกคุไดร์เวอร์รุ่นผลิตจำนวนมาก ทั้งนี้ความสามารถและพลังที่ใช้เหมือนกับคุโรคาเงะทุกประการ